Serbia.com

Prođoh Levač, prođoh Šumadiju
2013-08-03 - 2013-08-04 | Manastir Kalenić, Rekovac, Serbia
Smotra izvornog narodnog stvaralaštva Levča, Šumadije i Pomoravlja, održava se od 3. do 4. avgusta u ambijentu manastira Kalenić, u Rekovcu.
Manifestacija se održava po 44. put, a obuhvata izložbu narodne radinosti i slika, takmičenje u pripremanju tradicionalnih jela i u narodnim sportskim igrama, izbor devojke sa najdužim pletenicama i momka sa najdužim brkovima.
Ovom smotrom iskazuje se bogatstvo i raznolikost narodnog stvaralaštva Srbije, kojima se na osnovu starog i tradicionalnog, gradi i razvija novo i moderno u kulturi, umetnosti i ukupnom stvaralaštvu.
Veselje kod Kalenićke reke trajaće do ranih jutarnjih sati, uz muziku, pesmu i vino iz levačkih vinograda.
Smotra 2012. godine
Foto: rekovac.rs

Summer3p festival 2013
2013-07-18 19:00 - 2013-07-21 23:55 (Europe/Belgrade) | Palić, Subotica, Serbia
Jedanaesti po redu festival elektronske muzike Summer3p, održava se od 18. do 21. jula nedaleko od Subotice, na Paliću. Termalni bazen i Muški štrand na Paliću, ugostiće neke od najistaknutijih izvođača evropske i regionalne elektronske scene.
Na ovogodišnjem festivalu nastupaju između ostalih: James Cole I Kid Panel iz Mađarske, Alex Niggemann iz Nemačke I mnogi drugi.
Prvog dana festivala, 18. jula, nastupa poznati mađarski DJ James Cole kao I šarmantan Tijana Kabić. Iste večeri publiku će zabavljati Needle i Faktor X.
Drugog festivalskog dana nastupaju Kid Panel, Pale Penguin, DJ Krafty Kuts, Koma & Bones, Sam Hell, Aquasky, A.skillz, Basement Freaks kao i Ronin8 and Geroxy.
Poslednji dan festivala na Paliću, 22. jul, rezervisan je za Kibz & Dfndr, Scalameriya, Antrax & Miozz, Shirfy.
Karte za festival se mogu kupiti na svim prodajnim mestima Eventima po ceni od 990 RSD za sva tri dana i 380 RSD za jedan festivalski dan.
Više informacija možete pronaći na www.summer3p.org.

Drinska regata u Bajinoj Bašti
2013-07-16 - 2013-07-21 | Drina River, Bajina Bašta, Serbia
Drinska regata u Bajinoj Bašti održava se od 16. do 21. jula 20. put po redu. Drinska regata je najposećenija turističko-rekreativna manifestacija i centralni letnji događaj u Zapadnoj Srbiji. Osim centralnog događaja-regate, posetioci će sve vreme uživati u nastupima velikih muzičkih zvezda u okviru MOST festa koji svake godine prati regatu.
Kao i svih prethodnih godina, i ove godine je povodom regate organizovan bogat zabavni program.Osim sportsko-rekreativnog programa, najavljeni su nastupi poznatih bendova. Nastupaće Toni Cetinski, Plavi orkestar, Kiki i Piloti, Bijesovi, Hladno pivo, Hypnotized.
Na gradskom trgu u Bajinoj Bašti 17. jula se održava predtakmičenje mladih i pionirskih trubačkih orkestara sa područja zapadne Srbije i Moravičkog i Raškog okruga, kao kvalifikacije za učešće na 53. Saboru trubača u Guči.
U četvrtak, 18. jula u 16 časova počibnje takmičenje u spremanju riblje čorbe, a zabava se nastavlja igrama bez granica na jezeru Perućac i takmičenjem u prevlivavanju jezera.
Takmičarska regata počinje 19. jula u 16 časova, dok se u 17 časova očekuju egzibicioni skokovi sa mosta. U večernjim satima na trgu u Bajinoj Bašti, publika će uživati uz poznatu grupu Plavi orkestar, Tonija Cetinskog i Bijesove.
Revijalna regata se održava 20. Jula sa početkom u 11 časova sa startom na Perućcu i ciljem u Rogačici. Uveče će u okviru MOST festa nastupati Kiki i Piloti, Hladno pivo i Hypnotized.
Za sve vreme trajanja programa Regate biće organizovan sajam zdravlja i rekreacije na trgu u Bajinoj Bašti.

Foto: www.regata.rs

EXIT 2013, dan 5
2013-07-14 18:00 - 2013-07-15 06:00 | Petrovaradinska tvrđava, Novi Sad, Serbia
Poslednje večeri festivala EXIT 2013, 14. jula na Petrovaradinskoj tvrđavi nastupiće Bloc Party, Nick Cave and The Bad Seeds, Eric Prydz, Dubfire, Dubioza Kolektiv, Orthodox Celts i još 17 drugih izvođača.

Main Stage
Bloc Party
Bloc Party
Poseban specijalitet festivala EXIT 2013 biće Bloc Party, koji spadaju u elitu savremene globalne alternativne rok kulture. S posebnim zadovoljstvom možemo da najavimo da će nastup harizmatičnog Kele Okerekea i njegovog indie-rock sastava na ovogodišnjem EXIT festivalu biti i njihov premijerni nastup pred publikom u Srbiji i regionu, zatvarajući začarani krug indie bendova, budući da je Bloc Party jedini bend iz plejade indie bendova koji nije nastupao na EXIT festivalu. Bend je 2012. godine izdao četvrti studijski album pod imenom „Four”
Nick Cave and The Bad Seeds
Neprikosnoveni kralj alternativnog rocka, Nick Cave po prvi put na Exitu izvešće svoje najveće hitove, na radost armije njegovih obožavalaca – kojima je ove godine podario sjajan povratnički album njegove matične grupe Bad Seeds, po imenu “Push The Sky Away“, koga je svetska kritika već ocenila kao jedno od najboljih izdanja ove godine.
“Nick Cave and The Bad Seeds jedna su od najznačajnijih pojava na rock sceni u poslednjih 30 godina. Caveov energično rokerski, a ipak visoko stilizovani nastup, ne ostavlja ravnodušnim sve širi krug publike još od 1983. Radi se o umetničkoj magiji jedinstvene prirode koja u sebi fuzioniše teatralnost jednog Davida Bowieja, rokersku ekspresivnost jednog Iggy Popa i poeziju mračne strane života jednog Loua Reeda.” – izjavio je Dragan Ambrozić, programski selektor glavne festivalske bine.
Na Exitu 2013, Nick Cave će se pridružiti aktuelnoj R:Evoluciji na Main stage-u, u nedelju, 14. jula izvodeći svoje najpoznatije pesme iz svih delova prebogate karijere, uz neizbežno predstavljanje novog albuma.
SBTRKT DJ SET
Rudimental Live
Diplo
Redlight
Dismantle & LX One
Dance Arena
Dubfire
Eric Prydz
Vodeće ime švedske DJ scene Eric Prydz, je postao poznat najširoj publici nakon 2,5 miliona prodatih primeraka velikog hita „Call On Me“, koji je postao broj jedan na muzičkim listama širom sveta, sa preko 50 miliona Youtube pregleda. Eric je jedini DJ koji je dobio priliku da sarađuje sa grupom Pink Floyd i to na remixu njihove najpoznatije pesme „Another Brick In The Wall“. Ovaj remix ga je opet doveo na vrh svetskih top lista, a definitvna potvrda kvaliteta došla je sa singlom „Pjanoo“, trećem u nizu „smash“ hitova kojima je osvojio svet. Eric Prydz je jedan od retkih DJeva i producenata koji je uspeo da ostvari veliki uspeh i na underground i na komercijanoj muzičkoj sceni, a osim što je sjajan DJ, osnivač je i tri diskografske kuće – Mousville, Pryda i Pryda & Friends. Raznovrsnost imena pod kojima nastupa kao Cirez D, Pryda i Moo ukazuje na njegovo istraživanje različitih pravaca elektronske muzike. Poznat po tome da „radi“ za publiku, Eric Prydz najavljuje spektakl na Dance Areni EXITa 2013!

Scuba Live
Fusion stage
Prong
Dubioza Kolektiv

Retko ko nije upućen u rad Dubioze Kolektiv, benda sa prostora Bosne i Hercegovine koji stapaju osnovne elemente hip hopa, regea, daba, roka i bosanskog folklora. Mnogi su upoznati sa fenomenalnim live nastupima benda, na kojima promovišu ne samo jedinstven pristup muzici, već i beskrajnu borbu za socijalne promene u sopstvenoj državi. Nakon 5 izdatih albuma, bend se može pohvaliti sa preko 100.000 downloada albuma “5 do 12”, nominacijama za najbolji bend Balkana i podrškom velikog BBC-ja koji su bend nazvali “legitimnim glasom Bosne”.
Orthodox Celts
Bend koji kombinuje irsku tradicionalnu muziku sa rok elementima, a samim tim je i promoviše u Srbiji, Orthodox Celts, vatreni navijači škotskog fudbalskog kluba Celtic, ove godine dobiće ponovo priliku da zabave publiku EXIT festivala. Kao i svaki put, sa sobom donose atmosferu koja će držati na nogama celu Fusion binu.

Banda Berimbau
Repetitor101A
Riffsnbeats
Moonspell
Bombarder
Kolaps
The Way of Purity
Deeper Down
Infernal Tenebra
Punished
Sve informacije o ulaznicama za EXIT 2013 možete pronaći na ovoj adresi: www.exitfest.org/sr/tickets

Tvrđava teatar 2013
2013-07-14 09:00 - 2013-07-20 21:00 | Smederevska tvrđava, Smederevo, Serbia
Ovogodišnji ambijentalni pozorišni festival Tvrđava teatar, održava se od 14. do 20.jula pod sloganom “Čudo je moguće”.
Na fesivalu, pod otvorenim nebom smederevske tvrđave, izvodiće se predstave urađene u mnoštvu modernih, samosvojnih rediteljskih pristupa i rukopisa, a po tekstovima svih dramskih žanrova u vremenskom razmaku od pola milenijuma.
Festival će 14. jula otvoriti predstava „Pjer ludak“ u izvođenju Teatra Maska iz Bukurešta.
Tokom festivalskih dana biće izvedene I predstave: “Mladi Staljin” šabačkog pozorišta u režiji Nebojše Bradića, ansambl Akademije umetnosti iz Beograda izvešće Ibzenovog „Per Ginta“ u režiji Nebojše Dugalića i Hane Selimović, „Čudo u Poskokovoj Dragi“ Ante Tomića u režiji Snežane Tršić Narodnog pozorišta iz Subotice, sledi „Čudo u Šarganu“ Ljubomira Simovića u izvođenju Užičkog Narodnog pozorišta, čiju režiju potpisuje Iva Milošević kao I „Opera ultima“ Novosadskog pozorišta u režiji Kokana Mladenovića.
Poslednjeg dana festivala, nakon dodele nagrada, biće igrana „Zvezdana prašina“ Duška Kovačevića u izvođenju Ustanove kulture “Vuk Karadžić” iz Beograda.
Na festivalu su predviđene nagrade za najbolju predstavu, režiju i glumca.
Predstave “Tvrđava teatra“ igraće se u Malom i Velikom gradu smederevske tvrđave i na Trgu Republike.
Cena ulaznice za programe u Malom gradu Smederevske tvrđave je 300 dinara. Komplet ulaznica za sve programe je 1.500 dinara.

Foto: www.tvrdjavateatar.com

Vrnjački karneval
2013-07-14 - 2013-07-21 | Unnamed Venue, Vrnjačka Banja, Serbia
Jedna od najvećih turističkih manifestacija Srbije, pored Guče i Exita, “Vrnjački karneval”, održava se od 14. do 21. jula.
Vrnjačka Banja se tokom nedelju dana trajanja ovog, već tradicionalnog karnevala, pretvara u jednu veliku scenu na kojoj se održava veliki broj maskenbala, festivala izložbi, koncerata, pozorišnih predstava i sportskih dešavanja.
Centralni događaj karnevala je Velika međunarodna karnevalska povorka. Veliki broj karnevalskih grupa iz celog sveta garantuje dobru zabavu i provod tokom ovih dana u kojima vlada pravo karnevalsko raspoloženje.
Iz godine u godinu, ova manifestacija okuplja sve veći broj učesnika i posetilaca kako iz zemlje, tako i iz celog sveta.
Očekuje se da tradicionalna karnevalska povorka okupi do sada najveći broj učesnika iz zemje i inostranstva.
Osim toga, predviđeni su koncerti grupa S.A.R.S, “Sevdah baby”, “Miligram”, tribute bendovi “Balašević” i “Bjelo dugme”, a svake večeri biće organizovane di-džej žurke koje će trajati do ranih jutarnjih časova.
U okviru programa “Karneval festivala” biće održan i “Festival zabavne muzike” koji okuplja najpoznatija imena iz sveta zabavne muzičke scene.
“Vrnjački karneval” je dobitnik priznanja “Turistički cvet” za najbolju turističku manifestaciju. Ovu prestižnu nagradu dodeljuje Turistička organizacija Srbije uz podršku Ministarstva trgovine, turizma i usluga.
Karneval u Vrnjačkoj Banji je prošle godine posetilo više od 250.000 ljudi.

EXIT 2013, dan 4
2013-07-13 18:00 - 2013-07-14 06:00 | Petrovaradinska tvrđava, Novi Sad, Serbia
Četvrtog dana festivala EXIT 2013 petrovaradinsku publiku će do jutra zabavljati oko 25 izvođeča na nekoliko bina. Najveće zvezde ove večeri su David Guetta, Atoms for Peace, Chase & Status, Van Gogh, Deca loših muzičara, MVP, Lolobrigida…
Main Stage
Atoms for Peace
Atoms for Peace

Thom Yorke, osnivač i neprikosnoveni lider benda Radiohead, jedne od najuticajnijih grupa današnjice, predvodiće line up EXIT 2013 festivala, svojim novim projektom Atoms For Peace. Ovu super grupu čine istinske muzičke zvezde – pored frontmena i spiritus movensa benda Radiohead, tu su i legendarni basista grupe Red Hot Chilli Peppers – Flea, čuveni producent sastava Radiohead – Nigel Godrich, čovek koji lupa bubnjeve uz veličine kao što su R.E.M. i Beck – Joey Waronker, te virtuozni brazilski perkusionista – Mauro Refosco.
Chase & Status DJ SET and Rage
Chase & Status su među najprepoznatljivijim imenima drum’n’bass scene još od 2007. godine i njihovog prvog albuma „More Than A Lot“. Kroz saradnju sa predstavnicima različitih žanrova kao što su Rihanna, The Prodigy i Dizzee Rascal uspeli su da obezbede drum’n’bass muzici široku publiku, izdigavši ga iz underground klubova na nivo najvećih svetskih muzičkih događaja. Saul Milton (Chase) i Will Kennard (Status) su osnivači izdavačke kuće MTA Records, osvajači brojih nagrada i tvorci hitova poput „Take Me Away“, „End Credits“ i „Blind Faith“. Njihov nastup upotpuniće i MC Rage.
SKiSM
Inspector Dubplate
Wilkinson & VisionObi

Dance Arena
David Guetta
Magičnim povratkom, a ukupno treći put na EXIT- u, David Guetta još jednom kompenzuje ono što je publika propustila od njegovog poslednjeg dolaska među zidove tvrđave. U karijeri koja traje preko 2 decenije, umetnik, producent, DJ i vlasnik izdavačke kuće zaslužio je status jednog od najpopularnijih i najcenjenijih elektronskih izvođača na svetu. In a career that spans over two decades, artist, producer, DJ and label owner has rightfully earned his status as one of the most popular and respected electronic acts in the world. David Guetta je prešao ogroman put – od pariške andergraund scene do naslovnica velikih magazina i crvenih tepiha, zahvaljujući opsesivnom nagonu za učestalim napretkom. Neprestani DJ podvizi i produkcijske avanture sa imenima poput Kelly Rowland, Akona, Madonne, Snoop Dogga, Rihanne i mnogih drugih stvorili su od ovog čoveka svetsku muzičku ikonu.

Steve Angello
Mark Knight
Dixon b2b Âme
Subb An b2b Adam
Shelton
Fusion Stage
Delilah
Van Gogh
Neprikosnoveni majstori rock and roll-a, miljenici publike širom regiona i dobitnici brojnih muzičkih prestižnih nagrada, sastav Van Gogh, priključuje se Exit revoluciji. Van Gogh je sarađivao sa brojnim muzičarima iz zemlje i sveta i svoju popularnost stekao pomoću brojnih hitova kao što su: “Neko te ima noćas“, “Lavirint“, “Opasan ples“, “Brod od papira“, “Mama“ i mnogih drugih, koje ćemo imati priliku da čujemo na ovogodišnjem Exit festivalu.

Pankrti
TI
Entre Fronteras: Flamenco Fusion
Nikola Radovic
MVP

Velahavle
Riffsnbeats
Lollobrigida

Lollobrigida je hrvatsko-slovenački disko punk fenomen, koji je nakon osvajanja nagrade MTV Adria (2009) postao jedan od najtraženijih bendova na području bivše države. Ova grupa za sve ljubitelje elektro zvuka, disko atmosfere i punk energije, donela je na muzičku scenu albume „Cartoon Explosion“, „Lollobrigida Inc.“ i novi album „Pilula“. Pored prestižne nagrade koju su osvojili, njihov video spot za pesmu „Volim te” je videlo više od milion ljudi, a spot za pesmu „Moj dečko je gej“ ima više od 600000 pregleda.
Sajsi MC & B.K.O.
Bjesovi
Deca Losih Muzicara
E-Play
Against The Odds
Covek Bez Sluha
Feud
Sve informacije o ulaznicama za EXIT 2013 možete pronaći na ovoj adresi: www.exitfest.org/sr/tickets

EXIT 2013, dan 3
2013-07-12 18:00 - 2013-07-13 06:00 | Petrovaradinska tvrđava, Novi Sad, Serbia
The Prodigy, DJ Fresh Live, Pan Put, Džef Mils i Ana Popović najveće su zvezde drugog dana EXIT festivala koje nastupaju 12. jula na Petrovaradinskoj tvrđavi. Osim njih, još oko 70 ivođača zabavljaće publiku treće večeri jednog od najvećih evropskih muzičkih festivala.
Main Stage
The Prodigy
Posle dva nastupa koji su svrstani među najbolje u istoriji EXIT-a, The Prodigy dolaze u sasvim novom izdanju, u okviru putujućeg festivala Warriors Dance, praćeni velikim brojem vrhunskih izvođača i scenografijom koja ima za cilj da dočara slobodu duha i napravi pozornicu za audio-vizuelni doživljaj koji nikoga neće ostaviti ravnodušnim.
DJ Fresh Live
DJ Fresh je jedna od najvećih drum and bass i dubstep zvezda današnjice. Prvi put će se predstaviti publici Exit festivala i to u najboljem izdanju – live nastupom!
Njegova dinamičnost i energija će biti upotpunjena sa čitavim live bendom, koji njegove velike hitove čini još melodičnijim i kompletnijim. Kao DJ čiji su hitovi “Hot Right Now“, “Louder“ i “Gold Dust“ jako brzo osvojili publiku celog sveta i čiji pregledi na kanalu Youtube prelaze broj od 50 miliona, nazivi ovih pesama će oslikati i scenu na tvrđavi tokom vrelog jula, kada se oko njegovog nastupa digne prašina i kada će publici dati razlog da budu još glasniji.

The Prototipes
Brookes Brothers
Feed Me DJ SET
Eyesburn
South Central
Dance Arena
Pan-Pot
Pan-Pot je duo formiran od strane Tasila Ipenbergera i Tomasa Benediksa 2005. godine. Duo je prepoznatljiv po svojim dubokim bass linijama, melodičnim i dramatičnim podizanjima kao i tonalitetskim varijacijama. Obojica studenti SAE Instituta, udružili su snage sa Anjom Schneider i mobilee etiketom, za koju kasnije izdaju svoj debi album, i ukupno drugi album koju je mobilee etiketa potpisala. Prelomni momenat karijere ovog dua desio se 2007. godine kada je izdat album Pan-O-Rama, sa visoko plasiranim singlom „Charly”, nakon čega su usledili novi singlovi poput „Confronted” i „Captain My Captain”.
Jeff Mills
Jeff Mills na Dance Arenu donosi svoju neponovljivu tehniku miksovanja i stil koji je umnogome uticao na razvoj kompletnog techno pokreta. Mills je jedan od najproduktivnijih stvaralaca techno žanra sa preko dvadeset albuma i više od stotinu drugih izdanja. Istražujući granice, smestio je techno muziku u nesvakidašnje okruženje, koristeći je kao podlogu za nemi film Fritza Langa „Metropolis“ iz 1927. godine i kao pratnju simfonijskom orkestru. Jedan je od prvih DJeva koji su počeli da koriste tehniku miksovanja muzike na tri gramofona, pa korišćenje više od 70 različitih ploča tokom jednog sata njegovim nastupima daje izraženu dinamiku.
Matador Live
Gregor Tresher Live
Mathew Jonson Live
Fusion Arena
Ana Popović
Ana Popović, poznata kao „ženski Hendrix“, jedan je od najpriznatijih svetskih bluz muzičara. Talenat i želja su je odveli iz Beograda, preko Holandije, čak do Memfisa, prestonice bluza. Po izdavanju prvog albuma „Hush“ biva prepoznata i priznata kao najbolji evropski bluz muzičar. Jedina je Evropljanka ikada nominovana za Debitanta godine u okviru Handy awards, bluz verzije Oskara. Pored brojnih nominacija i osvojenih nagrada u Evropi i Americi, najveće priznanje je stiglo u vidu poziva za zajedničku turneju koji je došao od kralja soul muzike, Solomona Burka. Anin kvalitet prepoznao je i najveći svetski proizvođač gitara Fender, čije je zaštitno lice već nekoliko godina.
Urban & 4
Prti Bee Gee
A.C.A.C.O.D.
ZAA
Straight Mickey and the Boys
Mihajlo Vlahović Beli
Ovo su samo neki od mnogih izvođača koji nastupaju ove večeri na EXIT-u. Celokupnu listu izvođača pogledajte www.exitfest.org/sr/lineup/lineup-2013

Sve informacije o ulaznicama za EXIT 2013 možete pronaći na ovoj adresi: www.exitfest.org/sr/tickets

Kosidba na Rajcu 2013
2013-07-12 - 2013-07-14 | Rajac, Ljig, Serbia
Turistička manifestacija „Kosidba na Rajcu“ uz tradicionalni kulturno-umetnički program, narodno poselo i izložbu poljoprivredne mehanizacije, okupiće i ove godine od 12. do 14. jula goste iz raznih krajeva. Ideja „Kosidbe na Rajcu“ je očuvanje srpske tradicije kroz ručnu kosidbu rajačkih livada.
Kosidba na Rajcu simbolično predstavlja mobu i svečan završetak košenja planinskih livada, a održava se svake godine, prve nedelje po Petrovdanu.
Nakon svečanog defila zajedno sa trubačima, vodonošama i pevačima kosači će se uputiti na padine Rajca gde će se nadmetati za „Zlatnu kosu“, a ove godine prvi put biće zvanično proglašen i „majstor kose“. Takmičare čeka i kosački ručak na livadi.
Na takmičenju u najboljem košenju planinske livadske trave učestvuje veliki broj takmičara iz Srbije, Bosne i Hercegovine, Crne Gore, Makedonije, Hrvatske, Slovenije.
Rajac predstavlja jednu od najatraktivnijih planina u kompleksu Valjevskih planina koja je oduvek privlačila zaljubljenike prirode. Ova planina, koju su stari putopisci zbog lepote njene prirode nazvali „rajem na zemlji“ nalazi se u severozapadnom delu Srbije. Rajac poseduje savremeni turistički centar sa brojnim smeštajnim objektima i pratećim sadržajima neophodnim za zadovoljenje potreba turističkih posetilaca.
Program ovogodišnje Kosidbe na Rajcu možete pogledati na stranici: www.kosidba.com/program.html

EXIT 2013, dan 2
2013-07-11 18:00 - 2013-07-12 06:00 | Petrovaradinska tvrđava, Novi Sad, Serbia
Fatboy Slim, Snoop Dogg Aka i CeeLo Green najveće su zvezde drugog dana EXIT festivala. Osim njih, još mnogo ivođača zabavljaće publiku na Petrovaradinskoj tvrđavi druge večeri jednog od najvećih evropskih muzičkih festivala.
Main Stage

CeeLo Green
CeeLo Green
Jedan od najatraktivnijih vokala na sceni, dobitnih 5 Gremi nagrada i brojnih drugih najprestižnijih svetskih muzičkih nagrada, gospodin CeeLo Green dolazi na EXIT! CeeLo Green je postao planetarna zvezda kao polovina dueta Gnarls Barkley, s kojim je osvojio dve Gremi nagrade za pesmu „Crazy“ i album „St. Elsewhere“.
Još veći uspeh ostvario je kao solo umetnik sa izdanjem „The Lady Killer“ i pesmama „Forget you/F..ck you“, „Bright Lights Bigger City“ i „Fool for you“ koje su mu donele još tri Gremija, kao i prestižne Brit i Billboard nagrade.
Na impresivnom spisku imena s kojima je sarađivao su Madonna, Santana, Christina Aguilera, Rod Stewart, Bruno Mars, Black Eyed Peas, Chase & Status, što pokazuje žanrovsku raznovrsnost kojom vlada veoma mali broj autora.

Snoop Dogg Aka & Snoop Lion
Snoop je jedan od najprepoznatljivijih muzičara sveta. Taj status je zaradio vešto kombinujući svoju najveću ljubav – rep muziku – sa drugim muzičkim stilovima kroz saradnje sa pop zvezdama kao što su Katy Perry i Alicia Keys, ali i producentima elektronske muzike kao što su David Guetta i Bob Sinclar.
Tačno je dve decenije od sada već istorijskog, čuvenog debi albuma „Doggystyle“, koji je učinio da Snoop Dogg postane planetarni fenomen. Humor i opuštenost u svim situacijama su ono što je talentovanog, ponekad problematičnog momka, izdvojilo iz nadolazećeg mora „opasnih“ zvezdica u trenerkama i patikama.
Ove godine, u istom trenutku kao i sam EXIT, Snoop Dogg prolazi kroz R:Evoluciju iz koje se rađa njegov novi lik. Stara fascinacija Jamajkom, kao i novo ime Snoop Lion najavljuju njegov novi album „Reincarnated“, ali i dokumentarni film koji prati njegovo putovanje po ovom karipskom ostrvu.

Broke’n’£nglish
Duet Broke’n’£nglish čine multitalentovani producenti i MCjevi, DRS i Strategy. Ovi majstori mikrofona preneće underground šmek mančesterskih klubova na glavnu binu EXIT Festivala. Britanski hip hop nikada nije zvučao tako dobro uz drum’n’bass i dubstep.
Camo & Krooked (DJ Set) & Dynamite MC
Dub Phizix & Strategy
Friction & Linguistics
Dance Arena:
Fatboy Slim
Fatboy Slim, jedan od najvećih DJ-eva svih vremena, sa portfoliom domaćina najvećih elektronskih žurki u istoriji čovečanstva, u velikom stilu otvoriće ovogodišnju Dance Arenu. U2, Madonna, Beastie Boys samo su neka od imena sa kojima je ovaj velikan sarađivao, a prestižni Q magazin uvrstio ga je na listu “50 izvođača koje morate videti pre nego što umrete”.

Posetioci EXIT-a će moći da uživaju u energiji koju Fatboy Slim emituje kroz miksetu, a koja se u njegovim rukama pretvara u muzičku kutiju sa jedinstvenom osobinom i sposobnošću da usreći ljude!
Seth Trolexer
Apollonia
Deniz Kurtel
Kate Boy Live
Tom Staar
Fusion Stage:
Bad Copy
Kiril Džajkovski
Sve informacije o ulaznicama za EXIT 2013 možete pronaći na ovoj adresi: www.exitfest.org/sr/tickets

Beogradski karneval brodova
2013-07-06 17:00 - 23:55 | Savsko pristanište, Beograd, Serbia
Jubilarni, 10. po redu, Karneval brodova održava se u subotu, 6. jula na Savskom pristaništu, od Brankovog mosta do ušća i na platou ispred međunarodnog putničkog pristaništa Luka Beograd.
Ovogodišnji karneval brodova vođen je sloganom “Svi na Dunav, svi na Savu”, a prati ga podslogan “Čisto i bistro”.
Ova specifična manifestacija upriličiće karnevalski defile okićenih brodova koji će isploviti iz beogradskih marina, akrobacije na vodi i mnogo zabave na obali. Tom prilikom isploviće plovila Ministarstva odbrane, a u okviru zabavnog programa nastupiće ljudi na štulama, akrobate, pozorišne trupe, mađioničari, klovnovi.
Počev od 17 do 20h, posetioci Karnevala imaće priliku da besplatno krstare brodom “Kornjača”. Oni će taj način moći da učestvuju u Karnevalu, zajedno sa karnevalskim grupama koje će sa njima ploviti. Polasci ovih tura su na kraju kod Beton hale, na svakih pola sata.
Biće održan i izbor za Kraljicu karnevala 4. jula na Naxi plaži ispred Tržnog centra Ušće. Publika će moći da uživa u nekoliko muzičkih koncerata. U oviru muzičkoh programa, na bini smeštenoj kod Brankovog mosta, nastupiće grupa „Babe“, „Đura i mornari“, Karnival Heat Duo i Jonas Knoph iz Nemačke.
Tradicionalna beogradska manifestacija Karneval brodova promoviše nautički turizam prestonice, pozdravlja goste koji brodovima posećuju naš grad i posvećuje karneval rekama Savi, Dunavu i njihovom ušću, po kojima je naš grad prepoznatljiv.
Program Beogradskog karnevala brodova:
17.00 Revija jedrilica
17.30 Predstavljanje gradova na Dunavu “Danube Blue Week”
18.00 Jet-ski atrakcije / Policijski orkestar / DJ nastup – Carnival Heat Duo
19.00 Karneval brodova i karnevalskih grupa / muzički nastup – Jonas Knouph (Nemačka)
21.00 Koncert grupe „BABE”
22.30 Karnevalski vatromet
22.45 Koncert grupe “Đura i mornari“
Foto: www.tob.rs

Dani Drinske regate u Ljuboviji
2013-07-06 - 2013-07-13 | Reka Drina, Ljubovija, Serbia
Dani Drinske regate održavaju se od 6. do 13. jula u Ljuboviji. Manifestacija će biti otvorena “Malinijadom” na Lukića brdu, za kojom sledi bogat kulturno zabavni program, dok će se spust Drinom, centralni događaj manifestacije, održati 13. jula.
Regatu prate sportska dešavanja-turniri u malom fudbalu i tenisu, predstave za decu i odrasle kao i mnogobrojne izložbe.
U petak, 12. jula noć pred regatu, nastupiće poznati pevač Haris Džinović. Događaj će biti propraćen vatrometom, a posle Džinovića na bini će se pojaviti Đorđe David i grupa “Death Saw”.
Subota je rezervisana za regatu koja podrazumeva spust Drinom od Rogačice do Ljubovije dužinom od 40 km plovidbe.
Drinska regata prećena je nezaboravnim druženjem na najlepšem delu toka Drine uz plutajuće trubačke orkestre, koji zabavljaju sve goste regate.
Učesnici regate i svi posetioci će poslednjeg dana manifestacije uživati u koncertu grupe “Crvena jabuka”, a publiku će takođe zabavljati i pevač Aco Pejović.

Veseli spust 2013
2013-06-30 | Reka Ibar, Ispod tvrđave Maglič
Celodnevna sportsko-rekreativna, ekološka, turistička i zabavna manifestacija „Veseli spust“ biće održana u nedelju 30. juna na reci Ibar, u organizaciji Kajak kluba „Ibar“.
Tradicionalno se održava od 1990. godine, svake poslednje nedelje u junu, a tokom godina broj učesnika je rastao pa poslednjih godina u Spustu učestvuje preko 10.000 domaćih i stranih ljubitelja reke i ekstremnog sporta.
Okupljanje učesnika počinje nekoliko dana pre spusta u podnožju srednjovekovnog grada Magliča, udaljenog 25 kilometara od Kraljeva. Kamperi iz raznih krajeva Srbije ali i okolnih zemalja dolaze da se provedu i uživaju u prirodi.
I dok se u Magliču spontano organizuju druženja i raznovrsne žurke, u Kraljevu se održavaju koncerti i različiti sportsko-rekreativni susreti, ali svi čekuju nedelju – dan koji kod svakog učesnika “Veselog spusta” ostaje u neizbrisivom sećanju. Takođe, trubači su svake godine neizostavni deo takmičenja.
Splavarenje Ibrom od Magliča na kratko se prekida u Mataruškoj Banji gde se za učesnike tradicionalno priprema pasulj. Mnogi čamci i splavovi ostaju ovde usidreni, a samo oni najuporniji svoje jednodnevno putovanje na vodi završavaju u Kraljevu.
Niz Ibar se spuštaju razne vrste plovila, uglavnom splavovi napravljeni od različitih materijala – plastičnih flaša, metalnih burića, stiropora, ali ima i onih pravljenih od „ozbiljnijih“ materijala – drveta i metala.

BELEF 2013
2013-06-21 - 2013-07-15 | Nekoliko lokacija, Beograd, Serbia
Pod sloganom “Diši! Ne diši!” 21. juna počinje Beogradski letnji festival BELEF 2013 i trajaće do 15. jula. Ove godine BELEF će ponovo okupiti program nekih od najvećih domaćih festivala, ali i pružiti šansu debitantima . Glavni festivalski prostor i pozornica na otvorenom će biti smeštena u dvorištu Pete beogradske gimnazije, nadomak centra grada.
Filmski deo programa obeležava prva saradnja sa jednim od najdugovečnijih evropskih filmskih festivala- Beogradskim festivalom dokumentarnog i kratkometražnog filma, koji je ove godine napunio 60 godina postojanja, i ponovni susret sa kultnim festivalom 7 Veličanstvenih, koji će na BELEFu predstaviti radove tri svetski poznata reditelja dokumentarnog filma- Tomasa Ridelšajmera iz Nemačke, Mike Ronkainena iz Finske i Marka Isaksa iz Velike Britanije.
BELEF nastavlja saradnju i sa Supernatural festivalom, čiji će se program održavati u Supernatural parku na Adi Huji i Baskerfestom, festivalom uličnih izvođača i zabavljača, koji će otvoriti Beogradski letnji festival i atmosferu preneti na ulice prestonice.
Za dobru muziku ove godine će se pobrinuti world music izvođači okupljeni oko Ring Ring festivala i muzički talenti Attic studia.
Publika će imati priliku da se nasmeje uz program Stand Up Festa, na kome će se predstaviti već etablirani domaći i strani komičari, ali i mlade uzdanice na večeri otvorenog mikrofona.
Kao i prošle godine, posetioci će moći da upoznaju književnost iz potpuno novog ugla uz pomoć Krokodil festivala, koji nas podseća da je leto blizu i Ljubav u vazduhu.
BELEF festival u sklopu promocije promocije izvođačke umetnosti ove godine pruža publici bogat program okupljen oko Festivala koreografskih minijatura, tango festivala Belgrade Tango Encuentro i mladih glumačkih nada iz Teatra 5.
Misija BELEF festivala je da u letnjim mesecima stanovnicima Beograda, kao i posetiocima, pruži bogat muzički, pozorišni, izvođački i filmski program i to- potpuno besplatno.

“Whitesnake” u Beogradu
2013-06-14 19:00 - 23:00 | Kalemegdan, Belgrade, Serbia
Velikani rok muzike, britanske legende „Whitesnake“ održaće koncert 14. juna na Kalemegdanu u okviru svoje velike svetske turneje „Year of the Snake“.
Kako najavljuju, biće to turneja sa najvećim hitovima iz njihove višedecenijske karijere kao što su „Is This Love“, „Here I Go Again“, „Fool For Your Loving“, „Still of the Night“…

Ulaznice za concert se mogu kupiti na prodajnim mestima Eventima po cenama od 1990 dinara za parter, 2990 za Fan Pit i 3500 dinara za VIP tribinu.

„Whitesnake“ je 1978. godine osnovao Dejvid Koverdejl nakon što je napustio „Deep Purple“. Već sa prva četiri albuma su im plasirana u prvih 10 na svetskim top listama i postaju jedan od najuspešnijih rok bendova svih vremena sa preko 70 miliona prodatih nosača zvuka. Od 11 studijskih albuma, desetinama koncertnih i kompilacijskih izdanja, čak tri su objavili u poslednjih sedam godina, održavajući tako vitalnost što su publici u Srbiji imali priliku da pokažu na Tašmajdanu i u Areni. Ipak, ovog puta, kako sami tvrde, spremaju se da krunišu karijeru, i to baš u godini zmije koja počinje 10. februara po kineskom kalendaru, a donosi napredak i boljitak. „Whitesnake“ na Kalemegdan 14. juna donose najveće hitove iz svoje 35-godišnje karijere!

Internacionalni karneval Pančevo 2013
2013-06-14 - 2013-06-15 | Unnamed Venue, Pančevo, Serbia
Tradicionalni, deseti po redu Internacionalni pančevački karneval održava se 14. i 15. juna na nekoliko lokacija u Pančevu.
Pančevački karneval je spoj različitih karnevalskih tradicija i kultura iz celog sveta, čiji je sastavni deo međunarodna saradnja i razmena. Predstavlja prvu međunarodnu karnevalsku manifestaciju u Srbiji koja je Republiku Srbiju ucrtala na svetsku turističku kartu karnevalskih zbivanja, doprinela da Pančevo postane Evropski karnevalski grad i sedište FECC-a za Srbiju.
Veliki broj karnevalskih i plesnih grupa, animatora kao i brojne kreativne radionice upriličiće veliku zabavu za Pančevce i goste iz Srbije i inostranstva. Tradicionalno, međunarodnu povorku Pančevačkog karnevala predvodiće preko 1.000 dece uz angažovanje velikog broja škola, dečijih ustanova i organizacija.
Pančevo ima tradiciju karnevala koja datira iz 19.veka. Danas je Pančevački karneval jedan od najzabavnijih i najveselijih događaja u gradu tokom kog Pančevo ugosti veliki broj posetilaca, učesnika, ambasadora i visokih zvaničnika iz zemlje i inostranstva.
Program Karnevala možete pronaći OVDE.

Međunarodna biciklistička trka “Tour de Serbie”
2013-06-11 - 2013-06-16 | Putevi rimskih imperatora, Serbia
Međunarodna biciklistička trka “Tour de Serbie” (Kroz Srbiju) 52. put po redu se održava od 11. do 16. juna, a imaće šest etapa, oko 900 kilometra sa osam brdskih i 18 prolaznih ciljeva.
Ove godine trka se vozi pod sloganom „Turizam, kultura i biciklizam zajedno“ povodom velikoj jubileja 1.700 godina od donošenja „Milanskog edikta“
Start je trke je 11. juna u Nišu. Karavan u kome se očekuje oko 120 bicklista proći će kroz Bor, Kladovo, Požarevac, Sremsku Mitrovicu sve do Beograda gde je cilj trke.
Trka je inspirisana putevima rimskih imperatora, pa ruta prolazi upravo delom Srbije bogatim ostacima rimske kulture: od Naisusa, preko Feliks Romulijane kod Bora, do Tabule Trajana kod Kladova, Sirmijuma do Singidunuma.
Trasa trke “Tour de Serbie” 2013
Foto: www.tds.co.rs

Guarana Hip Hop festival “Svi kao jedan“
2013-06-08 - 2013-06-24 | Unnamed Venue, Beograd, Serbia
Treći po redu Hip Hop festival “Svi kao jedan“ ove godine se održava u periodu od 8. do 24. juna i to na nekoliko lokacija u Beogradu, a pod generalnim pokrovieljstvom energetskog pića Guarana.
Ceo koncept festivala koji objedinjuje sve elemente hip hop kulture (rep muzika, brejk dens, ulična poezija, grafiti, kao i ekstremni sportovi poput skejta, rolera i bmx-a) ove godine će biti podeljen na nekoliko programskih segmenata koji će se održati u toku tri vikenda u junu mesecu.Svaki od ovih programskih segmenata biće posvećen pomenutim elementima hip hop kulture, pa će tako 08. juna u Domu omladine Beograda biti održana serija predavanja, kao i takmičenja u brejk densu i uličnoj poeziji.
Glavni, muzički deo programa biće održan u petak 14-og i subotu 15-og juna u Depo magacinu u Sava maloj, na kojem će tokom dva dana trajanja nastupiti najveća imena domaće hip hop scene zajedno sa stranim izvođačima.
Pre samo nekoliko godina hip hop scena u našj zemlji je bila podeljena na veliki broj manjih dešavanja koja su bila posvećena različitim segmentima ove kulture, da bi pokretanjem festivala sa simboličnim nazivom “Svi kao jedan“ cela hip hop scena bila ujedinjena u okviru jedne manifestacije koja na ovaj način jača svoj uticaj i nastavlja da širi pozitivnu filozofiju hip hop kulture.
Karte se mogu kupiti u Kobazz shop-u i na svim prodajnim mestima Eventima po ceni od 1100,00 dinara.

Zmajeve dečije igre
2013-06-06 - 2013-06-09 | Unnamed Venue, Novi Sad, Serbia
Tradicionalni novosadski festival dečije poezije, drame i lutkarskog pozorišta “Zmajeve dečije igre”, 56. put po redu počinju u sredu 6. juna i traju do 9. juna. Ovogodišnji Junski programi Zmajevih igara održavaju se pod sloganom “Pozdravi mi sve na ovom svetu”.
“Družićemo se, učiti novim umetničkim veštinama i tajnama nauke, praviti papirne avione i poetske poruke za ceo svet, recitovati, gledati filmove, slušati koncerte i pevati, glumiti, igrati, maštati i iznad svega se sjajno zabaviti”, obećavaju organizatori jednog od najvećih dečijih festival u Srbiji.
Ulaz na sve programe Zmajevih igara je slobodan. Program Zmajevih igara možete pronaći ovde.
Prvi Festival dečije poezije, drame i lutkarskog pozorišta u Novom Sadu održan je davne 1958. godine. Nakon jedanaest godina, ova manifestacija dobija ime “Zmajeve dečije igre” po pesniku Jovanu Jovanoviću Zmaju i pod tim imenom se sve do danas održava. Zamisao ovog festivala je da se okupe pisci, ilustratori, izdavači dečje literature sa jedne strane i čitaoci sa druge.
Godine 1975. ustanovljena je Povelja Zmajevih dečijih igara. Dodeljuje se kao poseban oblik priznanja za izuzetan stvaralački doprinos književnosti za decu, bezgraničnu odanost svetu detinjstva i najplemenitijim ljudskim težnjama.

Limska regata 2013
2013-05-31 - 2013-06-02 | Reka Lim, Plav, Berane, Bijelo Polje, Prijepolje
Tradicionalna 14. Limska regata održava se od 31. maja do 02. juna, a podrazumeva plovidbu rekom Lim kroz dve države: Srbiju i Crnu Goru.
Plan je da se za 3 dana, koliko traje regata, pređe 130 km reke Lim u čamcima. Regata startuje u petak 31. maja sa izvora Lima na Plavskom jezeru, a cilj regate je u Prijepolju.

Organizatori regate su Turističke organizacije Plava, Andrijevice, Berana, Bijelog Polja, Prijepolja i Priboja.
PLAN REGATE :
Petak 31.05.
Plav – Berane (40 km)
(Plav – Murino, 10 km, jedan od najopasnijih delova Lima, težine III-IV,
Murino – Andrijevica,13 km, težine II-III,
Andrijevica – Berane, 17 km, I-II)
Kamp je u parku u Beranama.
Subota 01.06.
Berane – Bijelo Polje – ušće Bistrice u Lim (45 km)
(kanjon Tifran 6 km, težina IV,
Tifran – ušće Bistrice u Lim 39 km, I-III,
Kamp je na ušću Bistrice u Lim
Nedelja 02.06.

Bistrica – Prijepolje (45 km)
težina II-IV
Cilj regate je u Prijepolju.

58. Sterijino pozorje
2013-05-25 17:00 - 2013-06-03 23:00 | Srpsko narodno pozorište, Pozorišni trg, Novi Sad, Serbia
Najznačajniji domaći pozorišni festival, “Sterijino pozorje”, koji se po 58. put održava od 25. maja do 3. juna u Novom Sadu, svečanom besedom otvara reditelj Emir Kusturica.
U zvaničnoj selekciji ovogodišnjeg “Sterijinog pozorja” premijerno će biti izvedeno devet predstava, dok će u međunarodnom programu “Krugovi” publika biti u prilici da pogleda još dve predstave.
Na Sterijinom pozorju u takmičarskom programu biće izvedene predstave “Virus” Teatra mladih iz Jermenije, “Gospodja ministarka” Satiričkog kazališta “Kerempuh” iz Zagreba, “Konstantin” u produkciji Narodnog pozorišta iz Beograda i Narodnog pozorišta iz Niša.
Biće izvedene i predstave “Grebanje, ili kako se ubila moja baka” u koprodukciji Hartefakt fonda, Bosanskog narodnog pozorišta Zenica i Bitef teatra iz Beograda, “Zona Zamfirova” Pozorišta na Terazijima, “Čarobnjak” Narodnog pozorišta Sombor.
Na takmičarskom repertoaru biće i predstave “Sunce tudjeg neba” Puls teatra Lazarevac, “Galeb” Srpskog narodnog pozorišta iz Novog Sada i “Otelo” u izvodjenju ansambla Jugoslovenskog dramskog pozorišta iz Beograda.
“Stirijino pozorje” je festival nacionalne drame i pozorišta takmičarskog karaktera ustanovljeno još 1956. godine u okviru proslave i obeležavanja 150 godina od rodjenja i 100 godina od smrti velikog srpskog komediografa Jovana Sterije Popovića. To je pozorišni festival na kojem učestvuju profesionalna pozorišta iz zemlje i inostranstva sa predstavama radjenim po tekstovima domaćih pisaca.

Koncert Đorđa Balaševića na Kalemegdanu
2013-05-24 20:00 - 23:00 | Kalemegdan, Belgrade, Serbia
Najveći balkanski kantautor svih vremena, Đorđe Balašević, održaće veliki koncert na Kalemegdanu 24. maja. Posle skoro četiri decenije karijere tokom koje je održao skoro 150 koncerata u Sava centru, biće ovo prvi veliki koncert pod otvorenim nebom u Beogradu.
Balašević koncert najavljuje simboličnim sloganom „Osmeh se vratio u Beograd“, a ujedno biće to prvi koncert u glavnom gradu Srbije sa Panonskom mornaricom, njegovim bendom kojeg pored veštog sviranja karakterišu i elegantni beli mornarski kostimi. Višedecenijsku tradiciju rasprodatih koncerata u Sava centru, posle dužeg vremena, popularni „Panonski mornar“ zameniće u Beogradu sa istorijskom lokacijom otvorenog platoa ispod bedema Beogradske tvrđave, u neposrednoj blizini Dunava.
Cene karata:
P1: 2.590,00 RSD
P2: 1.990,00 RSD
Fan Pit: 3.200,00 RSD
VIP tribine – sedenje: 4.500,00 RSD
VIP tribine – stajanje: 4.100,00 RSD

Depesh Mode u Beogradu
2013-05-19 20:00 - 23:00 | Ušće, Beograd, Serbia
Engleski pioniri elektro zvuka, legendarni bend Depesh Mode održaće dugoočekivani koncert u Beogradu, 19. maja na Ušću. Koncert je deo velike svetske turneje kojom bend proslavlja 30 godina postojanja.
Za tri decenije rada, bend je prodao više od 100 miliona ploča širom sveta, a fanovi će na beogradskom koncertu će moći da pored starih čuju i pesme sa novog, dugoočekivanog 13. albuma koji izlazi u proleće 2013.
Tokom proleća i leta 2013. godine, bend će održati 34 koncerta u 25 evropskih zemalja pred oko million i po fanova. Evropski deo turneje počinje 7. Maja koncertom u Tel Avivu, a završava se u Minsku 29. Jula. Nakon Beograda, predstoje koncerti u Berlinu, Parizu, Moskvi I Rimu.
Cene ulaznica:
Parter (promotivna cena, ograničen broj): 2990 dinara
Parter (regularna cena): 3990 dinara
Fan pit: 5990 dinara
VIP: 9900 dinara
Online prodaja: Gigstix.com
Prodajna mesta: Corner šopovi širom Srbije

Noć muzeja 2013
2013-05-18 18:00 - 2013-05-19 03:00
Jubiularna, deseta po redu Noć muzeja održaće se 18. maja, a vrata muzeja i kulturnih institucija otvoriće osim Beograda i mnogi drugi gradovi Srbije.
Ove godine će u jubilarnoj manifestaciji učestvovati 150 kulturnih institucija u 68 gradova i mesta u Srbiji. Tradicionalno, najbogatiji program ponudiće Beograd i Novi Sad, a po sumraku će šetati i građani Niša, Kragujevca, Subotice, Leskovca, Šapca, Knjaževca, Gornjeg Milanovca, Čačka, Svilajnca, Prokuplja, Temerina, Novog Pazara, Kikinde…
U Beogradu na 60 lokacija jubilej će biti obeležen svečano: čudesnim svetom bajki ali i inicijativom za otvaranje prvog evropskog muzeja džeza. Beograd će ponuditi I Izložbu “World in My Eyes”, posvećenu bendu “Depeche Mode”, koja će biti predstavljena u Ustanovi kulture “Parobrod”, dan uoči nastupa čuvene grupe na beogradskom Ušću.
U Novom Sadu, na 35 lokacija, posetioce očekuju premijerne postavke, a među njima biće izložen egipatski pergament na kome je ispisan recept za utvrđivanje trudnoće, plemensko oružje iz basena reka Kongo i Ubangi, strele iz Polinezije, Osmanski štitovi iz doba Sulejmana Veličanstvenog.
Šabac je grad koji će u jubilarnoj Noći muzeja otkriti zašto je u 19. veku bio poznat i kao Mali Pariz dok će Bačka Topola predstaviti izložbu “Grad biciklista” koja će kroz istorijski, etnografski, književni i likovni aspekt predstaviti biciklizam u interaktivnom obliku.
Subotica će obeležiti 225 godina od rođenja Vuka Karadžića i 165 godina od pobede njegove reforme, a Gornji Milanovac će se u Noći muzeja prisetiti “zlatnog doba” ovog grada – od šezdesetih do osamdesetih godina prošlog veka.
U prošlogodišnjoj Noći muzeja oko 500 000 ljudi je prošlo kroz beogradske muzeje i kulturne institucije.

Andrea Bočeli, koncert
2013-05-10 20:00 - 23:00 | Kombank Arena, Bulevar Arsenija Čarnojevića 58, Beograd, Serbia
Jedan od najpoznatijih tenora današnjice Andrea Bočeli nastupiće u Kombank Areni 10. maja 2013. godine.
Posle mnogo uspešnih sezona, rasprodatih albuma i nastupa na najpoznatijim operskim scenama i u dvoranama širom sveta, Bočeli će se ponovo naći na sceni Arene. Bočeli je izrazio želju da ga na koncertu u Beogradu prati orkestar iz Srbije kao i da sa njim nastupi i specijalni gost sa naših područja koga će sam izabrati.
Andreu Bočelija s razlogom nazivaju legendom novog milenijuma poput Karuza, Del Monaka, Korelija. Od trenutka kada se pojavio na festivalu u San Remu 1994. godine počeo je njegov vrtoglavi uspeh.
Na nedavnoodržanoj manifestaciji Classic Brit Awards, slavni tenor Andrea Bočeli odlikovan je specijalnim priznanjem „International Artist of the Year” u čast 20. godina duge karijere.
Melodija pesme „Con te Partiro” koju je snimio 1996. (kao i kasniji duet sa Sarom Brajtman pod nazivom „Time to say Goodbye”) slušala se širom sveta. O fenomenu umetnika koji je albumom „Romanza” napravio pravu eksploziju i srušio sve rekorde prodaje pričali su svi. Bočeli je objavio preko 30 albuma sa izvođenjima operskih dela kao i pop balada koji su rasprodati u 75 miliona primeraka širom sveta.
Ulaznice su u prodaji po cenama od: 4500, 5500, 5900, 6500, 7900, 8900, 9500, 15000 i 20000 dinara na svim ovlašćenim prodajnim mestima KS Eventim kao i na blagajnama: KOMBANK Arena, Bilet centar Beograd, Doma omladine i UŠĆE šoping centar. Online prodaja i rezervacije ulaznica na http://www.kombankarena.com/, www.eventim.rs, http://www.tickets.rs/. Call center 0900/11 00 11 počinje sa novim radnim vremenom od 10 do 22č, svih sedam dana u nedelji – cena poziva sa fiksne i mobilne mreže MTS-a je 48 din/min.

Slaninijada Kačarevo
2013-02-28 - 2013-03-03 | Unnamed Venue, Kačarevo, Serbia
Tradicionalna manifestacija „Slaninijada“ održava se od 28. februara do 3. marta u banatskom selu Kačarevo, nedaleko od Pančeva.
Kao i svake godine, stotine tona slanine čeka one koji je vole na ovom, najvećem sajmu slanine na svetu u preko 3000 m/2 zatvorenog i otvorenog prostora.
Svečanom otvaranju (28.februar u podne) prethode Zlatni kotlić i Zlatni čvarak, a uslediće degustacija starih zaboravljenih jela, Sajam slanine, mesa i mesnih prerađevina, izložba karikatura “I slanina ima dušu”, prikaz kasapskih veština, smotre stvaralaštva nacionalnih manjina Vojvodine, demonstracije kuvarskih veština i izbor najjačeg posetioca. U subotu, 2. marta bira se i Mis Slaninijade.
Ova manifestacija, jedinstvena po svom sadržaju, održava se još od 1988. godine i ima velike zasluge u očuvanju srpske tradicije.

FEST 2013
2013-02-22 17:00 - 2013-03-03 23:00 | Sava Centar i druge lokacije, Beograd, Serbia
Međunarodni filmski festival FEST se po 41. put održava od 22. februara do 3. marta u Sava Centru i drugim prostorima pod sloganom “Priprema, pozor, FEST!”. FEST svečano otvara američki glumac Majkl Medsen.
Izuzetno bogat program i velika svetska rediteljska i glumačka imena kao i najaktuelniji filmovi obeležiće ovogodišnji FEST.
O izuzetnom programu govori, pored filmova koji su se već potvrdili nagradama na festivalima prošle godine i nekoliko ostvarenja koji su ozbiljni kandidati u trci za ovogodišnjeg Oskara. Festival će, kao što je to već tradicija, otvoriti film nagrađen Zlatnom palmom – “Ljubav” Mihaela Hanekea. Film je istovremeno i kandidat za Oskara u više kategorija, između ostalih i za najbolji film i režiju. Novi film Gorana Markovića “Falsifikator” zatvoriće 41. FEST, što će ujedno biti i svetska premijera ovog ostvarenja.
U okviru poznatih FEST-ovih programskih celina naći će se 75 premijernih filmova. Festivalski pobednici, oskarovci, dela velikana činiće “Glavni program”; takmičarska selekcija evropskih kinematografija izvan EU sadržana je u celini “Evropa van Evrope”; presek američkog repertoarskog filma publika će videti u okviru programa “Holivud”, a produkcije i koprodukcije unutar EU u “Evropa u Evropi”. Daleke kinematografije biće predstavljene u “Panorami svetskog filma”, a na programu su i “Izabrani dokumentarci”, “U fokusu: Južna Amerika”, kao i celina “FEST predstavlja: Novi srpski film”.
Program FEST-a možete pronaći na stranici:
http://www.fest.rs/program.php

Kao prateći program FEST-a biće održan Okrugli sto na temu budućnosti filmske trake, snimanja filmova i digitalne revolucije u sedmoj umetnosti. Učesnici okruglog stola biće protagonista filma “Albertov put”, Albert Majer tvorac Panavižn kamere, Nikša Sviličić, reditelj iz Hrvatske, Predrag Bambić u ulozi moderatora kao i domaći filmski stručnjaci.
Kao i prethodnih godina Festival će se održati u Sava centru kao glavnoj dvorani, Domu omladine Beograda, Dvorani KCB, Kinoteci, a novost je da će se filmovi prikazivati i u bioskopu “Fontana” na Novom Beogradu.
Ulaznice će po ceni od 150 do 350 dinara biti u prodaji od 1. februara na blagajnama ovih dvorana. Cena ulaznice za svečano otvaranje je 500 dinara. Od 1. do 7. februara važi popust od 10 % na komplet karata.

Kobasicijada u Turiji
2013-02-22 17:00 - 2013-02-24 17:00 | Unnamed Venue, Turija, Serbia
Čuvena Kobasicijada u Turiji, se održava od 22. do 24. februara. Manifestaciji će prethoditi tri promocije: u Somboru (1. 2.), Subotici (8. 2.) i u Novom Sadu (15.2.).
Posetioci će moći da kupe sveže i suve kobasice, proizvode od mangulice, domaće čvarke i svinjsku mast.Osim ukusnog mesa, za goste Kobasicijade koji dolaze iz svih delova Srbije, Mađarske, Hrvatske, Republike Srpske, ali i drugih evropskih država, pripremljen je i kultno – umetnički program (folklore, koncerti).

Sajam turizma 2013
2013-02-21 10:00 - 2013-02-24 17:00 | Beogradski sajam, Beograd, Serbia
Međunarodni sajam turizma održava se na Beogradskom sajmu od 21. do 24. februara, a u isto vreme i Sajam hotelsko ugostiteljske opreme Horeka i Sajam vina “Beo Vine”.
Na ovogodišnjem sajmu će se predstaviti preko 1.000 izlagača iz čak 45 zemalja sveta.
Poruka ovogodišnje manifestacije je “Putovanja u srcu”, a najveće turističke organizacije, agencije, turoperatori, hoteli, planinski centri, banje, jezera, gradovi, regije i zemlje sa svih kontinenata, posetiocima će ponuditi aranžmane za predstojeću turističku sezonu

Koncert grupe URBAN & 4
2013-02-14 21:00 - 23:00 | Dom omladine Beograda, Beograd, Serbia
Hrvatski alternativni rok bend URBAN & 4 nastupiće u Domu omladine Beograda 14. Februara.
Popularni hrvatski muzičar Damir Urban i njegova hvaljena ,,četvorka” će baš na Dan ljubavi pred beogradskom publikom izvoditi svoje stare i nove hitove. Damir Urban obožava intimnu koncertnu atmosferu u manjim prostorima, gde svakom slušaocu može lično da se obrati pesmom.
Ulaznice su u prodaji na svim Eventim i Gigstix prodajnim mestima, u kafeu Šikarica (Skadarska 22) i prodavnici ploča Pinball Wizard Records (TC Eurocentar) po ceni od 1.200 dinara.
